
[bookmark: TextBodyBegin]Európsky parlament,
–	so zreteľom na žiadosť o zbavenie Patryka Jakiho imunity, ktorú predložil Okresný súd Varšava-Śródmieście listom zo 6. augusta 2025 v súvislosti s trestným konaním, ktoré sa proti nemu začalo na základe súkromnej žaloby podanej právnym zástupcom súkromného žalobcu, a ktorá bola oznámená na plenárnej schôdzi 8. septembra 2025,
–	po vypočutí Patryka Jakiho 23. marca 2026 v súlade s článkom 9 ods. 6 rokovacieho poriadku,
–	so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
–	so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019[footnoteRef:2], [2:  	Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EU:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EU:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EU:C:2019:1115.] 

–	so zreteľom na článok 105 ods. 2 a 5 Ústavy Poľskej republiky,
–	so zreteľom na článok 5 ods. 2, článok 6 ods. 1 a článok 9 rokovacieho poriadku,
–	so zreteľom na správu Výboru pre právne veci (A10-0108/2026),
[bookmark: _Hlk222405545]A.	keďže Okresný súd Varšava-Śródmieście listom zo 6. augusta 2025 predložil žiadosť o zbavenie imunity Patryka Jakiho, poslanca Európskeho parlamentu zvoleného v Poľsku, v súvislosti s trestným konaním, ktoré sa pred ním začalo pre údajný trestný čin, ktorý je predmetom súkromnej žaloby;
B.	keďže podľa tejto žiadosti Patryk Jaki v období od 5. júna 2024 do 7. júna 2024, konajúc v rýchlom slede a realizujúc vopred pripravený plán a s priamym úmyslom, údajne ohováral súkromného žalobcu – sudcu – takto: i) na stretnutí v rámci predvolebnej kampane v Będzine 5. júna 2024 počas rozhovoru s jednou z osôb prítomných na stretnutí sa Patryk Jaki údajne vyjadril na adresu súkromného žalobcu, v ktorých tvrdil, že tento žalobca nevedome povolil používanie špionážneho softvéru Pegasus, a ii) následne 7. júna 2024 mal Patryk Jaki začať šíriť záznam uvedeného rozhovoru, v celej krajine prostredníctvom masmédií (t. j. platforiem sociálnych médií Instagram, Facebook a X (Twitter)), pričom tvrdil, že súkromný žalobca zanedbal svoje povinnosti sudcu súvisiace s vykonávaním nešpecifikovaných „vyšetrení a kontrol“ týkajúcich sa metódy operačného sledovania v súvislosti s posudzovaním žiadostí o vydanie rozkazu na operačné sledovanie tým, že nesprávne vykonával svoje povolanie sudcu a bol zaujatý z dôvodu, že bol pod vplyvom politickej strany;
C.	keďže teda Patryk Jaki údajne ohováral súkromného žalobcu, pričom konal s priamym úmyslom ponížiť ho v očiach verejnosti a poškodiť jeho povesť, ako aj spôsobiť mu, že stratí dôveru potrebnú na výkon povinností sudcu; keďže toto údajné konanie predstavuje trestný čin podľa článku 212 ods. 1 v spojení s článkom 212 ods. 2 a článkom 12 ods. 1 poľského Trestného zákona;
D.	keďže Patryk Jaki bol zvolený do Európskeho parlamentu v európskych voľbách v júni 2019, a preto v čase údajného trestného činu bol poslancom Európskeho parlamentu;
E.	keďže údajný trestný čin neprestavuje vyjadrený názor ani hlasovanie Patryka Jakiho pri výkone jeho úloh v zmysle článku 8 Protokolu č. 7 o výsadách a imunitách Európskej únie, a teda ani z toho vyplývajúca žiadosť o zbavenie Patryka Jakiho imunity s tým nesúvisí;
[bookmark: _Hlk228186835]F.	keďže v článku 9 ods. 1 písm. a) Protokolu č. 7 o výsadách a imunitách Európskej únie sa stanovuje, že v priebehu zasadnutí Európskeho parlamentu požívajú poslanci Európskeho parlamentu na území ich vlastného členského štátu imunitu priznanú členom parlamentu ich členského štátu;
G.	keďže podľa článku 105 ods. 2 a 5 Ústavy Poľskej republiky odo dňa oznámenia výsledkov volieb až do dňa skončenia mandátu nesmie byť poslanec bez súhlasu Sejmu trestne stíhaný ani zadržaný či zatknutý, s výnimkou prípadov, keď je zadržaný pri páchaní trestného činu a keď je jeho zadržanie potrebné na riadny priebeh konania;
[bookmark: _Hlk222405989][bookmark: _Hlk228187037]H.	keďže účelom imunity podľa Protokolu č. 7 o výsadách a imunitách Európskej únie je chrániť Európsky parlament a jeho poslancov pred súdnymi konaniami v súvislosti s činnosťami vykonávanými pri plnení poslaneckých povinností, ktoré nemožno oddeliť od týchto povinností;
I.	keďže v súlade s článkom 5 ods. 2 rokovacieho poriadku poslanecká imunita nie je osobná výsada poslanca, ale záruka nezávislosti Európskeho parlamentu ako celku a jeho poslancov;
[bookmark: _Hlk228187068]J.	keďže Európsky parlament v tomto prípade nenašiel žiadny dôkaz fumus persecutionis, t. j. nezdá sa, že zámerom predmetného súdneho konania je poškodiť politickú činnosť Patryka Jakiho ako poslanca Európskeho parlamentu, a teda nezávislosť Európskeho parlamentu;
K.	keďže na jednej strane Európsky parlament nemožno považovať za súd a na druhej strane poslanec nemôže byť v súvislosti s postupom zbavenia imunity považovaný za „obvineného“[footnoteRef:3]; [3:  	Rozsudok Všeobecného súdu z 30. apríla 2019, Briois/Parlament, T-214/18, ECLI:EU:T:2019:266.] 

1.	rozhodol zbaviť Patryka Jakiho imunity;
2.	poveruje svoju predsedníčku, aby bezodkladne postúpila toto rozhodnutie a správu gestorského výboru príslušnému orgánu Poľskej republiky a Patrykovi Jakimu.

